《送彭燕文旋里兼讯顾伟南》
明代·杨思圣

光熹之际龙在野，人文往往归复社。当时陈徐最知名，短衣破帽子尚在。

流落谁悲失志人，去岁上策复不遇，怜才难买千金赋。

狂歌日沽燕市醪，痛哭屡吊昭王墓。爱我时时肯一过，酒阑击剑客颜酡。

人生感激为知己，抒心写意岂有他。送子七月凉风早，莼菜鲈鱼秋正好。

到家为问顾伟南，他日相逢漫草草。

作者简介：（1621—1664）明末清初直隶钜鹿人，字犹龙，号雪樵。顺治三年进士。入翰林，出为山西按察使，官至四川布政使。傅青主、孙夏峰、申盟均与之交往。有《且亭诗》。